CELEX: 32020R1701
Language: hu
Date: 2020-11-10 00:00:00
Title: A Bizottság (EU) 2020/1701 végrehajtási rendelete (2020. november 10.) egyes áruk Kombinált Nómenklatúra szerinti besorolásáról

2020.11.16.   
               
               
                  HU
               
               
                  Az Európai Unió Hivatalos Lapja
               
               
                  L 382/1
               
            
         A BIZOTTSÁG (EU) 2020/1701 VÉGREHAJTÁSI RENDELETE
         (2020. november 10.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 10-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Kiskereskedelmi forgalom számára készletben kiszerelt, egy fekete pamutzsákba csomagolt termék, amely két árucikkből áll:
                        
                                    —
                                 
                                 
                                    egy kb. 21,5 cm hosszú és kb. 0,5 cm átmérőjű, kör keresztmetszetű rozsdamentes acélcső. Számos rovátkája van a biztos fogás elősegítéséhez. Újrafelhasználható szívószálként való használatra tervezték;
                                 
                              
                                    —
                                 
                                 
                                    egy kb. 20,2 cm hosszú, sodort rozsdamentes acélkefe és egy 0,5 cm átmérőjű nejlonsörtékből készült kefefej. A kefét úgy tervezték, hogy a szívószálba beleférjen a használat utáni tisztításhoz.
                                 
                              Lásd a képet (*1).
                     
                     
                        7323 93 00 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 7323  és a 7323 93 00  KN-kód szövege határozza meg.
                        A készlet lényeges jellemzőjét a cső határozza meg, amely újrafelhasználható szívószálként használható, kefe nélkül is. A kefe ezzel szemben csupán járulékos jellegű.
                        A termék objektív jellemzői (meghatározott méretek, forma, feldolgozottsági fok, élelmiszer-biztonsági anyag, a körbarázdák jelenléte) alapján a termék a 7323  vtsz. alá tartozó késztermékként (szívószálként) azonosítható.
                        A 7304  vagy a 7306  vtsz. alá csőként és üreges profilként történő besorolás ezért kizárt, mivel a termék egy másik vtsz. alá tartozó meghatározott kész árucikk.
                        Következésképpen a terméket a 7323 93 00  KN-kód alá kell besorolni más háztartási árucikként rozsdamentes acélból.
                     
                  
               
            
               (*1)  A kép csupán tájékoztató jellegű.